Agi Csonka

Agi Eva Csonka (født 4. august 1960) er en dansk erhvervsleder, forsker, oplægsholder, forfatter, klummeskribent og Ridder af Dannebrog.

Opvækst og baggrund 
Agi Csonka er født i Danmark og opvokset i Ølstykke og Ishøj. Begge forældre var ungarske flygtninge, som flygtede fra Ungarn i 1956 i forbindelse med den folkelige opstand, og efter en tid i en østrigsk flygtningelejr, drog de mod Danmark.

Karriere 
Agi Csonka er uddannet cand.phil. ved Institut for Statskundskab på Københavns Universitet i 1988. Hun var i en årrække forsker ved SFI, og blev i 2000 Ph.D. I ledelse og arbejdsorganisation ved Institut for Statskundskab, Københavns Universitet. Herefter skiftede hun til det private erhvervsliv og var blandt andet Business Manager ved Rambøll Management og afdelingschef i Koncern HR, TDC, hvor hun blandt andet arbejdede med mangfoldighed og CSR. I 2007 skiftede hun tilbage til den offentlige sektor, først som administrerende direktør for Danmarks Evalueringsinstitut for så i 2013 at vende tilbage til SFI som administrerende direktør. Denne stilling bestred hun til september 2017, hvor hun tiltrådte som programchef i Villum Fonden med ansvar for Børn, Unge og Science.

Sideløbende har Csonka siddet som medlem eller formand i en lang række bestyrelser, kommissioner og tænketanke. Blandt hendes aktive tillidshverv er formandskabet for Dansk Flygtningehjælp og Børnerådet.

Andre bestyrelsesaktiviteter omfatter også formandskaber for bestyrelserne for Hjem til Alle og Ungdomsbureauet. I en fire-årig periode, frem til 2017, var Csonka formand for Rådet for børns læring og har i 2017 udgivet bogen ‘Hvordan får vi mere lighed i uddannelse?’.

CV 
 2017 -		Programchef, Villumfonden
 2013 - 2017	Adm. direktør , SFI - Det nationale forskningscenter for Velfærd
 2007 - 2013	Adm. Direktør, EVA – Danmarks Evalueringsinstitut
 2003 - 2006	Afdelingschef (2004-06), Sektionschef (2003), Koncern HR TDC A/S
 2000 - 2003	Business manager (2001-03), Manager (2000-01), Chefkonsulent (2000) Rambøll Management
 1993 - 2000 	Forsker, Ph.d. SFI -  Socialforskningsinstituttet
 1989 - 1993	Konsulent, Arbejdsmarkedsstyrelsen
 1987 - 1993 	Forskningsmedarbejder, Nordisk Ministerråd

Uddannelse og efteruddannelse 
 2000 	Ph.D., Institut for Statskundskab, Københavns Universitet og Stanford University, USA
 1988	Cand. Phil, Institut for Statskundskab, Københavns Universitet
 2012	Design Thinking Bootcamp, Stanford University, Palo Alto
 2009	Leadership essentials, Columbia University, New York
 2005	Business Insight, DIEU/INSEAD

Tillidshverv

Bestyrelser 
 2018 -	Formand for Dansk Flygtningehjælp
 2017 -	Formand for bestyrelsen for Hjem til Alle
 2016 - 2018	Medlem af DEAs Board
 2015 - 2018     Formand for bestyrelsen for Ungdomsbureauet
 2014 - 2018	Medlem af UCCs bestyrelse
 2008 - 2013	Medlem af bestyrelsen for Brøndum & Fliess
 2002 - 2005	Medlem af bestyrelsen for Netredaktionen

Råd, Kommissioner mv. 
 2020 - 	 Formand for Børnerådet
 2016 - 2017	Formand for Københavns Kommunes ekspertudvalg vedr. social kontrol
 2014 - 2017	Formand for Rådet for Børns Læring (rådgiver for undervisningsministeren)
 2014 - 2015	Medlem af Forsknings- og Uddannelsesministeriets Mønsterbryderkorps
 2011 - 2012	Medlem af Socialministeriets Taskforce for Integration
 2011 - 2012	Medlem af Moderniseringsstyrelsens Toplederboard for strategisk ledelse af mangfoldighed
 2010 - 2014	Formand for Københavns Kommunes Integrationstænketank
 2007 - 2010	Medlem af Beskæftigelsesministeriets Seniortænketank (udpeget af Beskæftigelsesministeren)
 2005 - 2006	Medlem af Regeringens arbejdslivs-familielivskommission
 1997 - 1999	Medlem af Seniorpolitisk Udvalg, Arbejdsministeriet
 1996 - 1997	Medlem af Udvalg om informationssamfundets betydning for job-indhold og arbejdets organisation, Arbejdsministeriet

Hverv indenfor Forskning og Videregående uddannelse 
 2017 -	Formand for akkrediteringspanel for institutionsakkreditering af Erhvervsakademiet Dania
 2012 - 2016	Formand for aftagerpanel, Roskilde Universitetscenter
 2006 - 2011 	Medlem af erhvervsforskerudvalget (vurderer og godkender erhvervs Ph.d.)
 2007 - 2011	Medlem af Undervisningsministeriets følgegruppe for læreruddannelsen
 2007 - 2009	Medlem af aftagerpanel Institut for Statskundskab, Københavns Universitet
 2004 - 2007	Medlem af ITEKS forsknings- og uddannelsespolitiske udvalg (Dansk Industri)
 2002 - 2005	Censor ved Sociologi, Københavns Universitet og Aalborg Universitet

Andet 
 2009 - 2014	Medlem af Advisory Board, Center for erhvervs- og ledelsesfilosofi
 2009 - 2010	Medlem af Mandag Morgens tænketank om professionsfaglig ledelse
 2007 - 2009	Medlem af referencegruppe for Kvalitetsudvikling i den offentlige sektor (SCKK)
 2003 - 2004	Medlem af tænketank for AC vedr. kompetenceudvikling
 2002		Medlem af tænketank for HK vedr. teknologiens betydning for fremtidige arbejdsformer
 2012 - 2013	Medlem af dialoggruppe for Ny Nordisk Skole
 1999 - 	Klummeskribent på bl.a. Aktuelt, Ugebrevet A4, Berlingske Tidende (Executive-klummen)

Bibliografi 
 Csonka, A: Hvordan får vi mere lighed i uddannelse? Informations forlag, 2017
 Csonka, A. Ringsmose, C.: Uddannelse og velfærd. I Hildebrandt, S (ed) Bæredygtig global udvikling, FN’s 17 verdensmål i et dansk perspektiv, Jurist- og Økonomforbundets forlag, 2016.
 Csonka, A & Lauridsen, S: Grænseløshed og frivillighed i det moderne arbejdsliv. I Gørtz & Mejlhede (ed) Frivillig ledelse, Jurist- og Økonomforbundets forlag, 2013
 Csonka, A & Lauridsen, S: Memento mori – om topledelse og sensitivitet. I Gørtz & Mejlhede (ed) Forstandig ledelse, Jurist- og Økonomforbundets forlag, 2012
 Bason, C., Csonka, A, Ejler, N.: Arbejdets nye ansigter. Børsens Forlag, 2003
 Csonka, A.: Den svære balance – om arbejdsliv og familieliv, nu og i fremtiden. I Larsen, H.H. (ed) Noget for noget? Rekruttering og fastholdelse af unge højtuddannede, Nyt fra Samfundsvidenskaberne, 2001
 Csonka, A: Ledelse og Arbejde under forandring, Socialforskningsinstituttet, 2000

Kilder 

Forskere fra Danmark
Riddere af Dannebrog
Faglitterære forfattere fra Danmark
Kvindelige forfattere i det 21. århundrede